每個媽媽都知道餵人奶係畀寶寶最好嘅天然禮物,但母乳餵哺並唔係一件容易嘅事情,唔少媽媽想餵人奶,卻因為各種唔同嘅原因同問題,最後不得不放棄,想令母乳餵哺嘅過程更輕鬆同更順利?其實各位媽媽可以係懷孕前做足準備,以最佳狀態去迎接寶寶嘅來臨。
母乳餵哺到底對BB有幾好?母乳係畀自己嘅BB一份滿愛同營養嘅禮物。香港衛生處更指母乳嘅脂質對寶寶嘅成長同發育都有好重要嘅地位,所以越來越多媽媽選擇餵人奶。
同各位媽媽分享一個母乳餵哺小知識,通常母乳靜置一陣之後,就會出現分層嘅現象,有啲新手父母會以為母乳變質而形成分層,但事實正正相反!這分層其實是一層營養精華,即係我哋成日聽到嘅後乳。因為母乳中嘅乳脂比較水輕,所以會浮係上面,而呢個天然乳脂精華可以為寶寶提供營養與飽肚感。後乳當中的礦物質、蛋白質、脂肪酸、DHA、AA及益菌素等,可幫助BB器官(如腦部、視力及腸臟等)的發育。
乳脂層越厚,代表母乳營養越豐富。因此,唔少媽咪為咗揼出質優量多、蘊含厚厚乳脂層嘅人奶,真係搏到盡!我哋都明白餵人奶可以令寶寶更健康,但有時候真係事與願違。作為過來人都曾經喺母乳餵哺嘅過程遇上種種難題,以下整理咗三個貼士,希望各位想餵人奶嘅媽媽都可以順利餵到人奶啦!
1.了解相關資訊,為母乳餵哺做好心理準備
餵人奶唔多唔少都會有壓力,保持情緒正面是保持奶量嘅重要元素,懷孕時期中多了解更多關於母乳餵哺嘅資訊,了解得愈清楚,就對母乳餵哺嘅不安愈低,可能克服心理層面嘅難關,同時做好兩手準備,例如如何處理塞奶、正確餵人奶姿勢同寶寶喝奶分量與頻率等,到時候處理更加得心應手。
2.按摩
懷孕早期建議偶爾可以輕柔按摩,但避免刻意刺激乳頭,以引起子宮收縮,提高早產風險。而產前按摩胸部就有助疏通乳腺,為餵人奶做好準備,同時石頭胸出現嘅機會都會減少。而且36週左右開始,可以每天給乳房做熱敷,促進胸部嘅血液循環與疏通乳腺管,產後餵人奶就會更順暢,亦可減輕胸前嘅疼痛感。
3.食物上作準備
懷孕到七至八個月嘅時候,可以開始調養母乳品質,攝取均衡同充足嘅營養,媽媽身體好,做好餵人奶嘅準備,就可以餵哺高質嘅母乳畀寶寶,而家都有為媽媽專門而設嘅營養奶粉。
媽媽可以揀有天然sn-2 Palmitate嘅媽媽奶粉,天然sn-2 Palmitate有助吸收鈣質,同時減少鈣皂形成。而且有研究指出,普遍香港授乳婦女嘅日常飲食唔夠營養,對鈣、鐵及碘等營養嘅攝取量唔夠,因此要選擇有多種營養嘅奶粉,例如可以舒緩疲勞嘅鎂、有助維持記憶力及大腦功能嘅膽鹼、幫助排便暢順嘅益生纖維及益生菌。媽媽營養充足,餵人奶就更有信心啦!
除咗媽媽嘅需要,寶寶所需嘅營養都要包含,咁先係好嘅媽媽奶粉,好似促進腦部及眼睛發育嘅DHA、有助骨骼發展嘅維他命D同鈣質、腦部發展嘅碘同葉酸、有助製造紅血球嘅維他命B12。
唔止咁,媽媽懷孕或母乳餵哺期間都要留要升糖指數,媽媽奶粉就更要揀Low GI,即係低升糖指數GI=25,奶粉除咗可以有飽腹感,有助維持健康體重,更有助穩定血糖。一個好奶粉要同時令媽媽同寶寶得到雙重嘅照顧!
*本文章有關的母乳餵哺內容均屬個人分享,並不代表任何品牌(公司)與本網站言論或立場。若閣下懷孕期間時感到不適,請即向醫生查詢。
圖片來源:shutterstock
點關鍵字看更多相關文章